kardosdrur/scandi-wiki huggingface dataset:
Fornyings-, administrasjons- og kirkedepartementet

Fornyings-, administrasjons- og kirkedepartementet var et norsk ministerium, der eksisterede fra 1989 til 1. januar 2014.

I to omgange (1989 – 1990) og (1997 – 2004) hørte området under Arbeids- og administrasjonsdepartementet. I resten af tiden var departementet et selvstændigt ministerium.

Ministeriets navne 
Ministeriet skiftede navne flere gange:
 1992 – 1996: Administrasjonsdepartementet
 1996: Planleggingsdepartement
 1997: Planleggings- og samordningsdepartementet
 2004 – 2005: Moderniseringsdepartementet
 17. oktober–31. december 2005: Moderniseringsdepartementet (med Fornyelsesdepartementet som forslag til nyt navn)
 2006 – 2009: Fornyings- og administrasjonsdepartementet
 2009 – 2013: Fornyings-, administrasjons- og kirkedepartementet

I efteråret 2005 ønskede statsminister Jens Stoltenberg, at ministeriet skulle hedder Fornyelsesdepartementet.

Dette navn blev kritiseret, fordi det ikke er nynorsk venligt. Derefter fik den nynorsk-talende minister Heidi Grande Røys godkendt, at navnet Fornyings- og administrasjonsdepartementet skulle træde i kraft den 1. januar 2006.

Administrationsministre 
 1989 – 1990: Statsråd og chef for Arbeids- og administrasjonsdepartementet Kristin Clemet (H).
 1990 – 1992: Statsråd og chef for Arbeids- og administrasjonsdepartementet Tove Strand Gerhardsen (Ap).
 1992 – 1993: Statsråd og chef for Administrasjonsdepartementet Oddny Aleksandersen (Ap).
 1993 – 1996: Statsråd og chef for Administrasjonsdepartementet Nils Totland (Ap).
 25. oktober–29. november 1996: Statsråd og chef for Planleggingsdepartement Terje Rød-Larsen (Ap).
 29. november – 31. december 1996: Statsråd og chef for Planleggingsdepartementet Bendik Rugaas (Ap).
 1. januar – 17. oktober 1997: Statsråd og chef for Planleggings- og samordningsdepartementet Bendik Rugaas (Ap).
 1997 – 1999: Statsråd og chef for Arbeids- og administrasjonsdepartementet Eldbjørg Løwer (V).
 1999 – 2000: Statsråd og chef for Arbeids- og administrasjonsdepartementet Laila Dåvøy (KrF).
 2000–2001: Statsråd og chef for Arbeids- og administrasjonsdepartementet Jørgen Kosmo (Ap).
 5.–19. oktober 2001: Statsråd og (fungerende) chef for Arbeids- og administrasjonsdepartementet Sylvia Brustad (Ap).
 2001 – 2004: Statsråd og chef for Arbeids- og administrasjonsdepartementet Victor Norman (H).
 2004 – 2005: Statsråd og chef for Moderniseringsdepartementet Morten Andreas Meyer (H).
 2005 – 2009: Statsråd og chef for Fornyings- og administrasjonsdepartementet Heidi Grande Røys (SV).
 2009 – 2013: Statsråd og chef for Fornyings-, administrasjons- og kirkedepartementet samt minister for nordisk samarbejde Rigmor Aasrud (Ap).
 2013 – 1. januar 2014: Statsråd og chef for departementet Jan Tore Sanner (H).

Den 1. januar 2014 blev departementets opgaver fordelt til andre ministerier. De fleste af opgaverne blev overtaget af Kommunal- og moderniseringsdepartementet, hvor Jan Tore Sanner (H) er minister.

 
Norges politik
Norges ministerier
Namibtrappe

Namibtrappe (Eupodotis rueppellii eller Heterotetrax rueppelii) er en fugleart, der lever i Angola og Namibia.

Noter 
 Avibase - the world bird database

Eksterne henvisninger 

Fugle fra det sydlige Afrika
Trappefugle
Barne- og likestillingsdepartementet

Barne- og likestillingsdepartementet er et norsk ministerium, der blev oprettet den 1. januar 2006. Fra 1. januar 2010 hed ministeriet dog Barne-, likestillings- og inkluderingsdepartementet.

Det forventes, at ministeriet i foråret 2016 igen kommer til at hedde Barne- og likestillingsdepartementet.

Ministeriets opgaver 
Ministeriet har ansvaret for børns og unges opvækst- og levekår, familie og samliv, kønnenes ligestilling, antidiskriminering og forbrugerinteresser.

Det politiske ansvar for integration og inklusion blev overført til Sylvi Listhaug (FrP), da hun blev Indvandrings- og integrationsminister den 16. december 2015. Det forventes, at Barne- og likestillingsdepartementet afgiver det administrative ansvar for integration i løbet af 2016.

Børne- og ligetillingsministre 
 2005 – 2007: Karita Bekkemellem (Ap).
 2007 – 2008: Manuela Ramin-Osmundsen (Ap).
 15. – 29. februar 2008: Trond Giske (Ap) (konstitueret).
 2008 – 2009: Anniken Huitfeldt (Ap).
 2009 – 2012: Audun Lysbakken (SV).
 5. – 23. marts 2012: Kristin Halvorsen (SV) (konstitueret).
 2012 – 2013: Inga Marte Thorkildsen (SV).
 2013 – 2018: Solveig Horne (FrP).
 2018 – 2019: Linda Hofstad Helleland (Høyre).
 2019 – nu: Kjell Ingolf Ropstad (KrF)

Eksterne henvisninger 

 Barne- og familiedepartementet

Norges politik
Mikkel Jensen (fodboldspiller, født 1977)

Mikkel Jensen (født 6. januar 1977 i København) er en dansk tidligere fodboldspiller, der spillede i en række danske og svenske fodboldklubber som FC Midtjylland, Hammarby IF, IF Brommapojkarna og Brøndby IF.

Han har desuden efter sin aktive spillerkarriere været assistenttræner for Karlbergs BK i perioden 2011 til 2014.

Referencer

Eksterne henvisninger 
 
 Mikkel Jensen  på hammarbyfotboll.se
 Mikkel Jensen på svenskfotboll.se

Fodboldspillere fra Danmark
Fodboldspillere fra Værløse Boldklub
Fodboldspillere fra Brøndby IF
Fodboldspillere fra FC Midtjylland
Fodboldspillere fra Hammarby IF
Fodboldspillere fra IF Brommapojkarna
Fodboldtrænere fra Danmark
Mikkel Jensen

Mikkel Jensen kan henvise til flere personer:
 Mikkel Jensen (fodboldspiller, født 1977) (født 1977) – dansk tidligere fodboldspiller, der bl.a. har spillet for Brøndby IF, FC Midtjylland og IF Brommapojkarna
 Mikkel Jensen (fodboldspiller, født 1995) (født 1995) – dansk fodboldspiller, der bl.a. har spillet for FC Nordsjælland og FC Roskilde
 Mikkel Jensen (fodboldspiller, født 1986) (født 1986) – dansk fodboldspiller, der bl.a. har spillet for Brønshøj Boldklub
 Mikkel Jensen (racerkører) (født 1994) – dansk racerkører
Dahme (Holsten)

Dahme er en by og kommune i det nordlige Tyskland, beliggende under Kreis Østholsten. Kreis Østholsten ligger i delstaten Slesvig-Holsten. Dahme er en kur- og badeby ved Østersøen, der ligger omkring 20 km nordøst for Neustadt in Holstein og knap 15 km (luftlinje) sydøst for Oldenburg in Holstein, syd for østenden af Oldenburger Graben.

Kommunen ligger i det idylliske landskab Wagriens nordveststrand ud til Lübeck Bugt, mellem Grube og Kellenhusen. Mod vest løber Bundesstraße 501 fra Neustadt i retning mod Fehmarn.

Forvaltning 
Dahme hørte fra 1889 til 2006 til det daværende Amt Grube. Siden da har Dahme og kommunerne Grube og Kellenhusen dannet et verwaltungsgemeinschaft med Grömitz, hvor administrationen er placeret.

Erhvervsliv 

Med er en flere kilometer lang sandstrand med en let tilgængelig promenade, mere end 60.000 badegæster og 800.000 overnatninger om året, er turisme den vigtigste indtægtskilde i kommunen.

Eksterne kilder/henvisninger 

 Kommunens side  på verwaltungsgemeinschaftets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Østholsten
United States Forest Service

United States Forest Service (USFS) er en amerikansk føderal etat med ansvaret for skovbrug og forvaltning af 154 nationale skove og 20 nationale græssletter, der samlet dækker et areal på 780.000 km2.

Etaten blev oprettet i 1905 og er underlagt United States Department of Agriculture. I 2015 var der over 28.000 fastansatte og omkring 4.000 sæsonarbejdere.

Se også 
 United States National Forest

Eksterne henvisninger 

 Officiel hjemmeside

USA's myndigheder
Etableret i 1905
Skovbrug
Rafah

Rafah (, ) er en by i Gazastriben lige ved grænsen til Sinai-halvøen i Egypten. Gennem tiden er byen blevet kaldt Robihwa af de gamle egyptere, Rafihu af assyrerne, Raphia af grækerne og romerne, Rafiach af israelitter, og i dag Rafah. Her udkæmpedes slaget ved Rafia i 217 f.Kr. Under 1. verdenskrig udkæmpedes slaget ved Rafah den 8. januar 1917.

Det er den største by i den sydlige del af Gazastriben, med en befolkning på om omkring 153.000 (2014), hvoraf ca. halvdelen bor i de to flygtningelejre, som ligger rundt om byen, Canada-lejren i nord og Rafah-lejren i syd. Gazastribens eneste flyveplads ligger lige ved Rafah, og var i drift mellem 1998 og 2001.

Rafah har Gazastribens eneste, internationale grænseovergang. Tidligere blev den kontrolleret af israelsk militær, men den kom under palæstinensisk overhøjhed i september 2005 i forbindelse med Israels tilbagetrækning fra Gazastriben. En kommission fra EU begyndte at kontrollere grænsen i november 2005 efter at Israel stillede sig kritisk overfor sikkerheden ved grænsen, og i april 2006 overtog Mahmoud Abbas' præsidentgarde ansvaret for grænsen.

Henvisninger 

Byer i Palæstina
Hvidkronet due

Hvidkronet due () er en dueart.

Hvidkronet due lever i det sydlige Florida, øerne i Vestindien og det nordvestlige Panama.

IUCN kategoriserer arten som næsten truet. Hvidkronet due anses for at være i tilbagegang på grund af løbende habitatnedbrydning og uholdbar jagt, selvom den lille bestand i USA er stigende.

Noter

Eksterne henvisninger 

Duefugle
Fugle fra Caribien
Australian Bureau of Statistics

Australian Bureau of Statistics (ABS) er Australiens nationale statistikkontor. ABS udarbejder statistikker indenfor økonomi, samfund og miljø for at støtte beslutningstagning, forskning og debat i regeringen og samfundet.

ABS er beliggende i Canberra og beskæftiger 3.055 (juni 2013). Lederen har titlen Australian Statistician (Australiens statistiker) og har siden 15. december 2014 været David Kalisch. ABS hører under det australske skatteministerium.

Historie 
Ved forbundsstaten Australiens dannelse i 1901, indsamlede hver stat statistiske data til eget brug. Selv om man forsøgte at koordinere indsamlingen af data med en årlig konference for statistikere, blev det hurtigt klart, at et nationalt statistikkontor var påkrævet for at kunne udarbejde sammenlignelige statistikker for hele landet.

Statistikkontoret Commonwealth Bureau of Census and Statistics (CBCS) blev oprettet i 1905 . Sir George Knibbs blev udnævnt som den første Commonwealth statistiker. Oprindeligt var kontoret placeret i Melbourne og tilknyttet indenrigsministeriet, men i 1928 flyttede det til Canberra og i 1932 blev det overført til skatteministeriet.

I starten havde staterne deres egne statistikkontorer og arbejdede sammen med CBCS for at producere nationale data. Nogle af staterne fandt det dog vanskeligt at finansiere kontorer, der kunne levere data, som opfyldte de krav, man stillede hos CBCS. I 1924 blev Tasmanian Statistical Office overført til forbundsstaten. Denne udvikling fortsatte indtil sidst i 1950'erne, da det sidste statskontor blev lagt ind under CBCS.

I 1974 blev CBCS nedlagt og Australian Bureau of Statistics (ABS) oprettet i stedet.

Folketælling 
ABS står for den australske folketælling (Australian Census). Folketællingen gennemføres efter lov hvert femte år.

Den sidste folketælling fandt sted 9. august 2011. Det var Australiens 16. nationale folketælling og markerede 100 året for nationale folketællinger i Australien. Folketællingen i 2011 var den største logistiske operation nogensinde foretaget i Australien i fredstid. En stab på over 43.000 sørgede for at uddele omkring 14,2 millioner formularer til 9,8 millioner husstande.

Resultaterne fra folketællingen i 2011 kan ses på ABS' webside. Den næste folketælling er planlagt til august 2016.

Referencer

Eksterne henvisninger 
 
 Year Book Australia, 2012
 "Measuring Australia's Progress"
 CensusAtSchool – Australia 
 The Australian Statistical System: Evolution and Challenges

Australien
Statistik
Roger Myerson

Roger Bruce Myerson (født 29. marts 1951 i Boston) er en amerikansk økonom og professor ved University of Chicago. Han modtog i 2007 Nobelprisen i økonomi sammen med Leonid Hurwicz og Eric Maskin "for at have lagt fundamentet til teorien bag mekanisme-design".

Baggrund 
Myerson blev uddannet i anvendt matematik ved Harvard University, hvorfra han sluttede med at skrive Ph.D.-afhandlingen A Theory of Cooperative Games i 1976. Fra 1976 til 2001 var han ansat ved Northwestern University som henholdsvis adjunkt, lektor og fra 1982 som professor. I 2001 blev han professor ved University of Chicago, hvor han har holdt til siden. 

Myerson gav et banebrydende bidrag til teorien om mekanismedesign, da han opdagede en vigtig forbindelse mellem den allokering, som ønskes foretaget, og de monetære overførsler, som er nødvendige for at få aktører til at afsløre deres information sandfærdigt. Resultatet, der på engelsk kaldes the revenue equivalence theorem, spiller i dag en betydelig rolle indenfor teorien om det rette design af mekanismer, der kan få markedsøkonomien til at fungere bedre, når der er markedsfejl tilstede, f.eks. i form af ufuldkommen information.

Myerson har, udover mekanismedesign og spilteori, beskæftiget sig med politisk økonomi, dvs. den økonomiske analyse af politiske institutioner, og skrevet en række forsknings- og oversigtsartikler herom. Ligeledes har han deltaget i den amerikanske offentlige debat om udenrigspolitiske spørgsmål som situationen i Irak og i Ukraine.

Myerson har skrevet flere lærebøger i spilteori og omkring 100 artikler i videnskabelige tidsskrifter, heriblandt en række førende tidsskrifter som Econometrica, American Economic Review og Journal of Economic Theory. Han har udover Nobelprisen modtaget en række amerikanske og udenlandske hædersbevisninger. I 2009 var han formand for den prestigefuld økonomsammenslutning Econometric Society.

Referencer

Eksterne henvisninger 
 Materiale om Roger Myerson på Nobelstiftelsens hjemmeside
 Roger Myersons CV på University of Chicagos hjemmeside

Nobelprismodtagere i økonomi
Nobelprismodtagere fra USA
Økonomer fra USA
Lockheed S-3 Viking

Lockheed S-3 Viking er et amerikansk hangarskibsbaseret antiubådsfly, som var i aktiv tjeneste hos United States Navy fra 1974 til 2009.

Udvikling 
I løbet af 1960'erne steg truslen fra atomubåde, som var hurtigere og kunne være længere tid neddykket end konventionelle ubåde. Derfor steg United States Navys behov for et fly til antiubådskrigsførelse med længere rækkevidde og bedre udholdenhed end Grumman S-2 Tracker. Lockheed og Grumman fik mulighed for at konstruere flyet, men den endelig kontrakt tilfaldt Lockheed i samarbejde med Vought. Den første flyvning fandt sted d. 21. januar 1972, og flyet gik i serieproduktion i april samme år. Testflyvninger fra hangarskibe begyndte i november 1973. Fra 1974 til 1978 blev der leveret 187 eksemplarer af flyet, der kom i fem forskellige versioner. I 1987 kom den første opgradering af flyet, da S-3B blandt andet fik nyt elektronisk udstyr og våbensystemer.
De fire besætningsmedlemmer sidder i hvert sit katapultsæde. I en nødsituation vil de bagerste katapultsæder blive skudt ud før de forreste, for at de bagerste besætningsmedlemmer ikke bliver brændt af de forreste sæder.

Operativ historie 
Den 20. februar 1974 gik flyet officielt ind i aktiv tjeneste hos flåden. Det skete hos eskadrillen "Air Antisubmarine Squadron FORTY-ONE (VS-41)", omtalt "Shamrocks," på basen NAS North Island i Californien. S-3 Viking var første gang operativ fra et hangarskib i 1975, da et antal fly fra "Sea Control Squadron 21" blev udstationeret på USS John F. Kennedy (CV-67).
Efter Sovjetunionens opløsning i 1991 var der færre atomubåde at holde øje med. Nogle S-3 blev tømt for udstyr til at opdage ubåde (sonarbøjer og MAD-sensor i halen) og brugt til at overvåge overfladefartøjer. S-3 var et udmærket tankfly, der kunne optanke kampfly fra hangarskibe. I dag bliver 20 % af F/A-18 Hornets flyvetimer brugt på buddy-refueling.

I 1990'erne fløj 16 ES-3A Shadows, der blev anvendt til elektronisk krigsførelse.

Den 30. januar 2009 blev det sidste aktive fly udfaset fra flåden. US Navy har stadigvæk tre landbaserede S-3'ere til at overvåge våbenafprøvninger i Stillehavet. NASA havde frem til 13/7 2021 en enkelt S-3 til fx at undersøge overisning af fly.

Irakkrigen 
Under Irakkrigen var en eskadrille S-3'ere udstationeret på hangarskibet USS Constellation (CV-64).

Navy One 

Præsident George W. Bush var 1. maj 2003 ombord på et S-3B Viking fra "Sea Control Squadron 35". Her sad han i co-pilot-sædet på en tur fra Naval Air Station North Island ud til hangarskibet USS Abraham Lincoln (CVN-72), der netop var hjemvendt fra Irak, og nu befandt sig udfor kysten ved Californien. Det var første og hidtidig eneste gang at et fly fra US Navy har befordret USA's præsident, og derfor har haft kaldesignalet Navy One.

Nogle timer efter ankomsten med Navy One, erklærede præsidenten i "Mission Accomplished-talen" klokken 3:00 dansk tid Invasionen af Irak for afsluttet.

Referencer

Eksterne henvisninger 

 S-3 Viking  på history.navy.mil 

United States Navy
Hangarskibsfly
Maritime patruljefly
Militærfly fra USA
S-3 Viking
Fly med mange katapultsæder
2-motors jetfly
MFR-vaccine

MFR-vaccine er en immunvaccine mod mæslinger, fåresyge og røde hunde. Det består af en blanding af levende svækkede vira fra de tre sygdomme som gives ved injektion. Den blev første gang udviklet af Maurice Hilleman, mens han var ved Merck & Co..

En licenseret vaccine til forebyggelse af mæslinger blev først tilgængelig i 1963 og en forbedret udgave blev tilgængelig i 1968. Vacciner mod fåresyge og røde hunde blev tilgængelige i 1967 og 1969. De tre vacciner mod mæslinger, fåresyge og røde hunde blev i 1971 kombineret til en MFR-vaccine. MFR-vaccine blev dog først introduceret i det danske børnevaccinationsprogram fra 1 januar 1987. 
MFR-vaccine gives normalt til børn omkring  15 måneders-alderen og anden vaccine gives ved 4 års-alderen.  Den anden dose giver immunitet hos de 2-5 %, som ikke udvikler immunitet efter den første vaccination. I USA blev vaccinen licenseret i 1971 og anden vaccination blev introduceret i 1989.
MFR-vaccine bruges bredt omkring i verden siden introduktionen af de første udgaver i 1970'erne, over 500 millioner doser er blevet brugt i over 60 lande. Vaccinen sælges af Merck & Co. som M-M-R II, GlaxoSmithKline Biologicals som Priorix, Serum Institute of India som Tresivac og Sanofi Pasteur som Trimovax.

Den betragtes almindeligvis som en børnevaccine. Tiltrods for dette er den i nogle tilfælde også anbefalelsesværdig for voksne med HIV.

Se også

 COVID-19-vaccine
 DNA-vaccine
 Hepatitis A-vaccine
 HPV Vaccine
 Influenzavaccine
 mRNA-vaccine
 Poliovaccine
 Vaccination
 Vaccineskepsis

Referencer

Ekstern henvisning
Vaccine Information Statement from the U.S. Center for Disease Control

Vacciner
Virussygdomme
Børnesygdomme
Parkway Drive

Parkway Drive er et australsk metalcore band fra Byron Bay, New South Wales, dannet i 2003. I 2018 har Parkway Drive udgivet seks fulde album (Killing with a Smile, Horizons, Deep Blue, Atlas, Ire og Reverence), to dvd'er, et split album og én bog, Ten Years of Parkway Drive. Bandets seneste fire albums har nået top 10 af de australske ARIA Charts, med Ire som nummer 1 i oktober 2015.

Medlemmer 

Nuværende
 Ben "Gaz" Gordon – Trommer (2003–nu)
 Luke "Pig" Kilpatrick – rytmeguitar (2003–present)
 Jeff Ling – lead guitar (2003–nu)
 Winston McCall – forsanger (2003–nu)
 Jia "Pie" O'Connor – basguitar (2006–nu)

Tidligere
 Brett "Lagg" Versteeg – basguitar, vokal (2003–2004)
 Shaun "Cashy" Cash – basguitar (2004–2006)

Tidslinje

Diskografi

Referencer

Eksterne henvisninger 

 Officielle Hjemmeside 
 Parkway Drive på AllMusic.com

Musikgrupper fra 2003
Musikgrupper fra Australien
Metalgrupper fra Australien
Christen Heugh Wandall

Christen Heugh Wandall (Christian Høgh Wandal) (9.   oktober 1772 i Aalborg, død 19. april 1817 i Aarhus)  var en dansk maler, tegner og officer.

Christen Heugh Wandall drog efter endt uddannelse på   Akademiet i København tilbage til Aalborg. Ca. 1807 flyttede Wandall til Aarhus.   Alle Wandalls akvatinter er betegnet: Hans Majestet Kongen   allerunderdanigst tilegnet. De har en vis lighed med C.A. Lorentzens   norske prospekter.

Litteratur 

 Frits Krohn, Fortegnelse over danske Kobberstik m.m., 1, 1889
 Sylvest Grantzau, Aalborgmalere i 500 år, 1970
 Randersbilleder 1750-1940, Randers Kunstmuseum 1983

Eksterne henvisninger og kilder 

 

Malere fra Danmark
Clint Eastwoods filmografi

Clint Eastwood er en amerikansk skuespiller, filminstruktør, producer og komponist. Siden begyndelsen af sin karriere, hvor han startede med udelukkende ukrediterede mindre roller har hans karriere varet over 50 år. Eastwood har spillet med i flere tv-serier, hvoraf særligt Rawhide er kendt. Hans rolle i den otte sæsoner lange serie gav ham hovedrollen i En nævefuld dollars, Hævn for dollars og Den gode, den onde og den grusomme. Eastwood har optrådt i mere end 50 film og spillet med i 42 inklusive Klyng dem op, Mørkets melodi, Dirty Harry, Flugten fra Alcatraz, Tightrope, The Bridges of Madison County og Gran Torino. Eastwood begyndte som fimlinstruktør i 1971 og i 1982 havde han sin debut som producer med de to film Firefox og Honkytonk Man. Eastwood har også bidraget med musik til sine film, enten som udøvende kunstner eller som komponist. Han har medvirket i western-, action-, komedie- og dramafilm.

Eastwood har spillet hovedrollen i to film-serier: som Manden uden navn i Dollars-trilogien og som Harry Callahan i Dirty Harry-serien. Andre notable roller tæller Josey Wales i Øje for øje, den fremmede i High Plains Drifter, Philo Beddoe i Every Which Way but Loose og efterfølgeren Any Which Way You Can, Preacher i Pale Rider, William Munny i Unforgiven, Frankie Dunn i Million Dollar Baby og Walt Kowalski i Gran Torino.

Eastwood har modtaget adskillige priser og nomineringer blandt andet for sit arbejde i filmene De nådesløse, Mystic River og Million Dollar Baby. Disse inkluderer Academy Awards, Directors Guild of America Awards, Golden Globe Awards og People's Choice Awards. Ifølge Box Office Mojo, der opgører billetindtægter, har film som Eastwood har medvirket i indspillet mere end $1,71 mia. på verdensplan, hvilket svarer til $37 mio. per film. Eastwoods seneste projekt American Sniper blev udgivet d. 16. januar 2015. Filmen havde den mest succesfulde åbningsweekend nogensinde for en film udgivet i januar, og også den bedste åbningsweekend for en film med Eastwood.

Filmografi 

 I Krediteret for at synge en sang i filmen
 II Krediteret for at skrive sang(e) til fimen
 III Krediteret for at komponere sang(e) til filmen
 IV Krediteret for at for filmmusikken

Fjernsyn 
I de tidligere stadier af sin skuespilkarriere spillede Eastwood flere mindre roller i episoder i adskillige tv-serier. Denne liste inkluderer forskellige optrædener i episoder tv-serier, men ekskluderer optrædender som sig selv i talk shows, interviews, ceremonier og lignende.

Se også 
 Priser og nomineringer modtaget af Clint Eastwood

Referencer 
 Generelle

 
 
 
 
 
 
 
 

 Specifikke

Eksterne henvisninger 
 

Eastwood, Clint
Filmografi
John C. Stennis Space Center

John C. Stennis Space Center (SSC) er den amerikanske rumfartsorganisation NASAs største anlæg til test og afprøvning af raketmotorer. Det er beliggende ved bredden af Pearl River i Hancock County i den sydøstlige del af Mississippi, på grænsen til Louisiana. Det dækker et areal på 55 km2.

Stedet blev indviet i december 1961 som Mississippi Test Operations, og skete med henblik på at teste motorer til Apollo-programmet. Fra 14. juni 1974 hed stedet National Space Technology Laboratories, et navn som fortsatte indtil 20. maj 1988, hvor centret blev opkaldt efter senator John C. Stennis.

Eksterne henvisninger 

 Officiel hjemmeside

NASA
Etableret i 1961
Mississippi